CELEX: 32014D0308
Language: mt
Date: 2014-05-28 00:00:00
Title: Deċiżjoni tal-Kunsill 2014/308/PESK tat- 28 ta' Mejju 2014 li temenda d-Deċiżjoni 2014/145/PESK dwar miżuri restrittivi fir-rigward ta' azzjonijiet li jdgħajfu jew jheddu l-integrità territorjali, is-sovranità u l-indipendenza tal-Ukraina

29.5.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 160/33
            
         DEĊIŻJONI TAL-KUNSILL 2014/308/PESK
   tat-28 ta' Mejju 2014
   li temenda d-Deċiżjoni 2014/145/PESK dwar miżuri restrittivi fir-rigward ta' azzjonijiet li jdgħajfu jew jheddu l-integrità territorjali, is-sovranità u l-indipendenza tal-Ukraina
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b'mod partikolari l-Artikolu 29 tiegħu,
   Billi:
   
               (1)
            
            
               Fis-17 ta' Marzu 2014, il-Kunsill adotta d-Deċiżjoni 2014/145/PESK (1).
            
         
               (2)
            
            
               L-informazzjoni għal sbatax-il persuna u żewġ entitajiet elenkati taħt id-Deċiżjoni 2014/145/PESK għandha tiġi emendata.
            
         
               (3)
            
            
               L-Anness għad-Deċiżjoni 2014/145/PESK għandu jiġi emendat kif meħtieġ,
            
         ADOTTA DIN ID-DEĊIŻJONI:
   Artikolu 1
   L-Anness għad-Deċiżjoni 2014/145/PESK huwa b'dan emendat kif jinsab fl-Anness għal din id-Deċiżjoni.
   Artikolu 2
   Din id-Deċiżjoni għandha tidħol fis-seħħ fid-data tal-pubblikazzjoni tagħha f'Il-Ġurnal Uffiċjali tal-Unjoni Ewropea.
   
      Magħmul fi Brussell, it-28 ta' Mejju 2014.
      
         
            Għall-Kunsill
         
         
            Il-President
         
         E. VENIZELOS
      
   
   
      (1)  Id-Deċiżjoni tal-Kunsill 2014/145/PESK tas-17 ta' Marzu 2014 dwar miżuri restrittivi fir-rigward ta' azzjonijiet li jheddu l-integrità territorjali, l-indipendenza u s-sovranità tal-Ukraina (ĠU L 78, 17.3.2014, p.16).
   
      ANNESS
      L-entrati għall-persuni u l-entitajiet li ġejjin imniżżla fl-Anness għad-Deċiżjoni 2014/145/PESK huma sostitwiti bl-entrati ta' hawn taħt.
      Persuni:
      
                   
               
               
                  Isem
               
               
                  Informazzjoni ta' identifikazzjoni
               
               
                  Dikjarazzjoni tar-raġunijiet
               
               
                  Data tal-elenkar
               
            
                   
               
               
                  Vladimir Andreevich Konstantinov
                  (Владимир Андреевич Константинов)
               
               
                  d.t.t. 19.11.1956
                  Vladimirovca, Distrett ta' Slobozia, ir-Repubblika tal-Moldova
               
               
                  Bħala spiker tal- Verkhovna Rada tal-Krimea, Konstantinov kellu rwol rilevanti fit-teħid ta' deċiżjonijiet minn Verkhovna Rada tal-Krimea li jikkonċernaw ir-“referendum” kontra l-integrità territorjali tal-Ukraina u talab lill-votanti biex jivvutaw favur l-Indipendenza tal-Krimea.
               
               
                  17.3.2014
               
            
                   
               
               
                  Pyotr Anatolyevich Zima
                  (Пётр Анатольевич Зима)
               
               
                  d.t.t. 29.3.1965
               
               
                  Zima nħatar bħala l-kap il-ġdid tas-Servizz tas-Siġurtà tal-Krimea (SBU) fit-3 ta' Marzu 2014 mill-“Prim Ministru” Aksyonov u aċċetta din il-ħatra. Hu ta informazzjoni rilevanti inkluż bażi ta' data lis-Servizz ta' Intelligence Russa (SVR). Din kienet tinkludi informazzjoni dwar attivisti Ewro-Majdan u difensuri tad-drittijiet tal-bniedem tal-Krimea. Huwa kellu rwol rilevanti biex jiġi evitat li l-awtoritajiet tal-Ukraina jkollhom kontroll tat-territorju tal-Krimea.
                  Fil-11 ta' Marzu 2014 il-formazzjoni ta' Servizz tas-Sigurtà indipendenti ġiet proklamata mill-eks uffiċjali tal-SBU tal-Krimea.
               
               
                  17.3.2014
               
            
                   
               
               
                  Yuriy Gennadyevich Zherebtsov
                  ( Юрий Геннадьевич Жеребцов)
               
               
                  d.t.t. 19.11.1965
               
               
                  Kunsillier tal-iSpeaker tal-Verkhovna Rada tal-Krimea, wieħed minn dawk li mexxew l-organizzazzjoni tar-“referendum” tas-16 ta' Marzu 2014 kontra l-integrità territorjali tal-Ukraina.
               
               
                  17.3.2014
               
            
                   
               
               
                  Anatoliy Alekseevich Sidorov
                  (Анатолий Алексеевич Сидоров)
               
               
                  d.t.t. 2.7.1958
               
               
                  Kmandant tad-Distrett Militari tal-Punent tar-Russja, li wħud mill-unitajiet tiegħu huma stazzjonati fil-Krimea. Huwa responsabbli għal parti mill-preżenza militari Russa fil-Krimea li qed timmina s-sovranità tal-Ukraina u assista lill-awtoritajiet tal-Krimea fl-impediment ta' dimostrazzjonijiet pubbliċi kontra azzjonijiet lejn “referendum” u l-inkorporazzjoni fir-Russja.
               
               
                  17.3.2014
               
            
                   
               
               
                  Aleksandr Viktorovich Galkin
                  (Александр Викторович Галкин)
               
               
                  d.t.t. 22.3.1958
               
               
                  Kmandant tad-Distrett Militari tan-Nofsinhar tar-Russja (“SMD”). Il-forzi tal-SMD huma stazzjonati fil-Krimea. Huwa responsabbli għal parti mill-preżenza militari Russa fil-Krimea li qed timmina s-sovranità tal-Ukraina u assista lill-awtoritajiet tal-Krimea fl-impediment ta' dimostrazzjonijiet pubbliċi kontra azzjonijiet lejn referendum u l-inkorporazzjoni fir-Russja.
                  Il-flotta tal-Baħar l-Iswed taqa' taħt il-kontroll tad-Distrett ta' Galkin: il-parti l-kbira tal-moviment ta' forza fil-Krimea oriġinat mid-Distrett Militari tan-Nofsinhar.
               
               
                  17.3.2014
               
            
                   
               
               
                  Mikhail Grigoryevich Malyshev
                  (Александр Викторович Галкин)
               
               
                  d.t.t. 10.10.1955
               
               
                  President tal-Kummissjoni Elettorali tal-Krimea.
                  Responsabbli għall-amministrazzjoni tar-“referendum” tal-Krimea. Responsabbli taħt is-sistema Russa għall-iffirmar tar-riżultati tar- “referendum”.
               
               
                  21.3.2014
               
            
                   
               
               
                  Valery Kirillovich Medvedev
                  (Михаил Григорьевич Малышев)
               
               
                  d.t.t. 21.8.1946
                  Ir-Russja
               
               
                  Responsabbli għall-amministrazzjoni tar-“referendum” tal-Krimea. Responsabbli taħt is-sistema Russa għall-iffirmar tar-riżultati tar- “referendum”.
               
               
                  21.3.2014
               
            
                   
               
               
                  Logutenent Ġenerali Igor Nikolaevich Turchenyuk
                  (Валерий Кириллович Медведев)
               
               
                  d.t.t. 5.12.1959
                  Kirghizia/Osh
               
               
                  Kmandant de facto tat-truppi Russi stazzjonati fuq il-post fil-Krimea (li r-Russja għadha ssejjaħ uffiċjalment “milizzji lokali għall-awtodifiża”).
               
               
                  21.3.2014
               
            
                   
               
               
                  Elena Borisovna Mizulina
                  (Елена Борисовна Мизулина)
               
               
                  d.t.t. 9.12.1954
                  Buly, Kostroma Oblast
               
               
                  Oriġinatur u kosponsor ta' proposti leġislattivi reċenti fir-Russja li kienu ser jippermettu li reġjuni ta' pajjiżi oħra jissieħbu mar-Russja mingħajr qbil minn qabel mill-awtoritajiet ċentrali tagħhom.
               
               
                  21.3.2014
               
            
                   
               
               
                  Valeriy Dmitrievich Bolotov
                  (Валерий Дмитриевич Болотов)
               
               
                  d.t.t. 13.2.1970
                  Stachanov, Lugansk Oblast, Ukrainian SSR
               
               
                  Wieħed mill-mexxejja tal-grupp separatist, l-“Armata tax-Xlokk”, li okkupa l-bini tas-Servizz ta' Sigurtà fir-reġjun ta' Lugansk. Qabel ma ħatfu l-bini, huwa u kompliċi oħrajn kienu fil-pussess ta' armi li mid-dehra ġew fornuti illegalment mir-Russja u minn gruppi kriminali lokali.
               
               
                  29.4.2014
               
            
                   
               
               
                  Andriy Yevgenevich Purgin
                  (Андрей Евгеньевич Пургин)
               
               
                  d.t.t. 26. 1. 1972
               
               
                  Kap tar-“Repubblika ta' Donetsk”, parteċipant attiv u organizzatur ta' azzjonijiet separatisti, koordinatur tal-azzjonijiet tat-“turisti Russi” f'Donetsk. Kofundatur ta' “Inizjattiva Ċivika ta' Donbas għall-Unjoni Ewro-Asjatika”.
               
               
                  29.4.2014
               
            
                   
               
               
                  Sergey Gennadevich Tsyplakov
                  (Сергей Геннадьевич Цыплаков)
               
               
                  d.t.t. 1.5.1983
                  Donetsk, SSR tal-Ukraina
               
               
                  Wieħed mill-mexxejja tal-organizzazzjoni ideoloġikament radikali, il-Milizzja Popolari ta' Donbas. Ħa sehem attiv fil-ħtif ta' għadd ta' binjiet tal-istat fir-reġjun ta' Donetsk.
               
               
                  29.4.2014
               
            
                   
               
               
                  Igor Vsevolodovich Girkin a.k.a. Igor Strelkov
                  (Игорь Всеволодович Гиркин)
               
               
                  d.t.t. 17.12.1970
                  nru. tal-passaport 4506460961
               
               
                  Identifikat bħala persunal tad-Direttorat Prinċipali tal-Intelligence tal-Persunal Ġenerali tal-Forzi Armati tal-Federazzjoni Russa (GRU). Kien involut f'inċidenti fi Sloviansk. Huwa assistent fi kwistjonijiet ta' sigurtà ta' Sergey Aksionov, li ddikjara lilu nnifsu prim ministru tal-Krimea.
               
               
                  29.4.2014
               
            
                   
               
               
                  Viacheslav Ponomariov
                  Vyacheslav Vladimirovich Ponomariov
                  (Вячеслав Владимирович Пономарёв)
               
               
                  d.t.t. 2.5.1965
                  Sloviansk
               
               
                  Sindku awtodikjarat ta' Slaviansk. Ponomarev appella lil Vladimir Putin biex jibgħat truppi Russi biex jipproteġu l-belt u aktar tard talbu jipprovdi l-armi. In-nies ta' Ponomarev huwa involuti fil-ħtif ta' persuni (huma qabdu l-ġurnalisti Ukraini Irma Krat u Simon Ostrovsky, ġurnalist għal Vice News, aktar tard dawn it-tnejn ġew rilaxxati. Huma żammew maqbuda l-osservaturi militari li kienu qed jaġixxu taħt id-Dokument ta' Vjenna tal-OSKE).
               
               
                  12.5.2014
               
            
                   
               
               
                  Igor Mykolaiovych Bezler
                  Igor Nikolaevich Bezler,
                  (Игорь Николаевич Безлер)
               
               
                  d.t.t. 30.12.1965
                  Simferopol
               
               
                  Wieħed mill-mexxejja tal-milizzja awtoproklamata ta' Horlivka. Ħa l-kontroll tal-bini tal-Uffiċċju tal-Ukraina għas-Servizz tas-Sigurtà fir-reġjun ta' Donetsk u wara ħataf l-istazzjon distrettwali tal-Ministeru tal-Affarijiet Interni fir-raħal ta' Horlivka. Għandu rabtiet ma' Igor Girkin li taħt il-kmand tiegħu kien involut fil-qtil ta' Volodymyr Rybak, id-Deputat Popolari tal-Kunsill Muniċipali ta' Horlivka skont l-SBU.
               
               
                  12.5.2014
               
            
                   
               
               
                  Oleg Tsariov
                  Oleg Anatolevich Tsariov
                  (Олег Анатолійович Царьов)
                  (Олег Анатольевич Царёв)
               
               
                  d.t.t. 2.6.1970
                  Dnipropetrovsk
               
               
                  Membru tar-Rada. Appella pubblikament għall-ħolqien tar-Repubblika Federali tan-Novorossia, magħmula mir-reġjuni Ukraini tax-Xlokk.
               
               
                  12.5.2014
               
            
                   
               
               
                  Roman Lyagin
                  (Роман Лягин)
               
               
                  d.t.t. 30.5.1980
                  Donetsk
               
               
                  Kap tal-Kummissjoni Elettorali Ċentrali tar-“Repubblika Popolari ta' Donetsk”. Organizza b'mod attiv ir-referendum fil-11 ta' Mejju dwar l-awtodeterminazzjoni tar-“Repubblika Popolari ta' Donetsk”.
               
               
                  12.5.2014
               
            Entitajiet:
      
                   
               
               
                  PJSC Chernomorneftegaz
                  magħruf bħala Chornomornaftogaz
               
               
                  Prospekt Kirova/ per. Sovarkomovskji 52/1 Simferopol, Krimea
               
               
                  Fis-17 ta' Marzu 2014 il-“Parlament tal-Krimea” adotta riżoluzzjoni li tiddikjara l-approprjazzjoni tal-assi li jappartjenu għall-intrapriża Chernomorneftegaz f'isem ir-“Repubblika tal-Krimea”. L-intrapriża b'hekk hija kkonfiskata b'mod effettiv mill-“awtoritajiet” tal-Krimea.
               
               
                  12.5.2014
               
            
                   
               
               
                  Feodosia magħruf bħala Feodossyskoje
                  Predprijatije po Obespetscheniju nefteproduktami
               
               
                  98107, Krimea, Feodosiya, Geologicheskaya str.2
                  Kumpanija li tipprovdi servizzi ta' trasbord għall-prodotti taż-żejt mhux raffinat u taż-żejt
               
               
                  Fis-17 ta' Marzu 2014 il-“Parlament tal-Krimea” adotta riżoluzzjoni li tiddikjara l-approprjazzjoni tal-assi li jappartjenu għall-intrapriża Feodosia f'isem ir-“Repubblika tal-Krimea”. L-intrapriża b'hekk hija kkonfiskata b'mod effettiv mill-“awtoritajiet” tal-Krimea.
               
               
                  12.5.2014